Diari Oficial de la Generalitat Valenciana


Sumari del DOGV 8694, del 10-12-2019 (2019/11300)

LLEI 8/2019, de 29 de novembre, de la Generalitat, de modificació de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2019/11/29/8/dof/vci/html**

### Dades del document

Número de DOGV
:   8694

Data del DOGV
:   10-12-2019

Secció del DOGV
:   I. DISPOSICIONS GENERALS

Número del document
:   2019/11475


Data del document
:   29-11-2019

Organisme emissor
:   Presidència de la Generalitat

Tipus de document
:   Llei

Anàlisi jurídica

 Descriptors 

:   * Corts Valencianes
    * legislació
    * votació parlamentària
    * procediment parlamentari
    * Parlament regional
    * Cambra Alta
    * votació
    * parlamentari
    * incompatibilitat
    * mandat electoral

LLEI 8/2019, de 29 de novembre, de la Generalitat, de modificació de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana [2019/11440]  
 Sia notori i manifest a tots els ciutadans i totes les ciutadanes que Les Corts han aprovat i jo, d'acord amb el que establixen la Constitució i l'Estatut d'Autonomia, en nom del rei, promulgue la Llei següent:  
  
  
PREÀMBUL  
  
La consecució d'un ordenament respecte als senadors i les senadores territorials de la Comunitat Valenciana ha viscut diferents fases que comencen amb la Llei 3/1988, de 23 de maig, de la Generalitat, de designació de senadors en representació de la Comunitat Valenciana. La reforma de l'Estatut d'autonomia de la Comunitat Valenciana de 2006 va permetre introduir-hi algunes modificacions facultades per l'article 26.1 de l'Estatut mateix, que es van substanciar en la Llei 9/2010, la qual va incloure algunes adaptacions al nou text estatutari i l'avaluació de les persones candidates a designació en les Corts Valencianes abans de la designació efectiva.  
Aquest punt, concretament, es va suprimir en l'última modificació que es va fer de l'ordenament dels senadors i les senadores territorials en representació de la Comunitat Valenciana amb la Llei 10/2016, de 28 d'octubre. Aquesta última revisió de la llei va introduir, a més, una sèrie de punts sobre la revocació del mandat dels senadors i les senadores, els quals va declarar inconstitucionals i nuls la sentència 123/2017 del Tribunal Constitucional.  
Amb la modificació present, es dona solució de continuïtat a la representació per part dels senadors i senadores en qualsevol circumstància de coincidència o no de les diferents convocatòries electorals i es corregeix així les distorsions en la representació que aquestes podien produir en el cas d'una convocatòria coincident de les eleccions al Senat i a les Corts Valencianes.  
D'altra banda, aquest text explicita la supressió dels articles per part del Tribunal Constitucional sobre la modificació abans esmentada.  
  
  
Article 1  
Es modifica l'article 1 de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre, que queda redactat de la manera següent:  
  
«Article 1. Objecte de la llei  
Aquesta llei regula el procediment per determinar el nombre de representants en el Senat que correspon designar a les Corts Valencianes en nom de la Comunitat Valenciana, l'atribució als grups parlamentaris, la forma de presentació i la resta de tràmits per a la designació pel Ple de les Corts Valencianes, d'acord amb el que estableix la Constitució espanyola i l'Estatut d'autonomia de la Comunitat Valenciana.»  
  
  
Article 2  
Se suprimeix l'article 9 de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre.  
  
Article 3  
Es modifica l'article 10 de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre, que queda redactat de la forma següent:  
  
«Article 10. Del Ple  
A l'inici del Ple convocat per a la designació dels senadors o senadores per la Mesa de les Corts Valencianes, en el termini dels trenta dies següents al dictamen de la Comissió de l'Estatut dels Diputats i de les Diputades, s'ha de donar lectura al dictamen esmentat i a la proposta conjunta de les candidatures, titulars i suplents.»  
  
Article 4  
Es modifica el punt 1 de l'article 13, de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre, que queda redactat de la forma següent:  
«1. El mandat de les persones designades, d'acord amb el que disposa aquesta llei, ho ha de ser fins a la finalització de la legislatura de les Corts Valencianes en la qual es va produir la designació. No obstant això, els senadors o les senadores en exercici han de continuar en les seues funcions fins a la presa de possessió dels qui hagen de substituir-los.»  
  
Article 5  
Se suprimeix el punt 3 de l'article 13, de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre.  
  
Article 6  
Se suprimeix el punt 5 de l'article 14, de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre.  
  
Article 7  
Se suprimeix l'article 14 bis, de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre.  
  
Article 8  
Se suprimeix el punt 2 de l'article 16, de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre.  
  
Article 9  
Se suprimeix el punt 3 de l'article 16, de la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre.  
  
Article 10  
S'afegeix una disposició final nova a la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, modificada per la Llei 10/2016, de 28 d'octubre, amb el text següent:  
  
«Disposició final nova  
Es faculta el Consell de la Generalitat perquè refonga en un text únic les disposicions legals contemplades en aquesta llei.»  
  
Per tant, ordene que tots els ciutadans i totes les ciutadanes, tribunals, autoritats i poders públics als quals pertoque, observen i facen complir esta llei.  
  
València, 29 de novembre de 2019  
  
El president de la Generalitat,  
Ximo Puig i Ferrer


Còpia Permalink ELI